yásyā́gnā́v agním abhyuddháreyuḥ kíṃ tátra kárma kā́ prā́yaścittir ítīśvaraú vā́ etaú sampadyā́śā́ntau yájamā́nasya prajā́ṃ ca paśū́ṃś ca nirdáhas tád abhímantrayeta sámitaṁ sáṃkalpethā́ṁ sámpriyau rociṣṇū́ sumanasyámā́nau íṣam ū́rjam abhí saṃvásā́nau sáṃ vā́ṃ mánā́ṁsi sáṃ vratā́ sám u cittā́ny ā́karam ágne purīṣyā́dhipā́ bhava tváṃ na íṣam ū́rjaṃ yájamā́nā́ya dhehī́ti śā́ntim evā̀bhyā́m etád vadati yájamā́nasya prajā́yai paśūnā́m áhiṁsā́yai